recursal/SuperWikiNEXT-32B huggingface dataset:
מצודת אנטוניה ושער טדי - השער הצפוני של בית המקדש - ולו גמלון במקום קשת, משמאל לבסיס המצודה. דגם ירושלים בתקופת בית המקדש השני המצוי במוזיאון ישראל.
**שער טדי** (או **טרי**) היה השער הצפוני בחומת הר הבית בבית המקדש שבנה הורדוס בסוף ימי בית שני.

לפי המשנה במסכת מידות פרק א' משנה ג' "טדי מן הצפון, ולא היה משמש כלום", אלא נעשה לשם נוי הבניין, אך במשנה ט' באותו הפרק מוזכר שכהן העובד בבית המקדש שנטמא בלילה, טובל ויוצא משער זה בצנעה. שער טדי, בשונה משאר שערי בית המקדש היה בנוי ללא משקוף - בצורת משולש, או עשוי כחתיכה אחת. דבר זה נעשה, כדי שהטמאים המשתמשים בשער ימצאוהו בקלות, או כדי ששאר האנשים לא יבואו לשם ויביישו את הטמאים.

מקור השם
--------

מקור השם איננו ברור, וניתנו לו מספר הסברים. בספר הערוך, כתוב ש"טדי" הוא שם בונה השער, ובתוספות יום טוב כתוב שאולי נקרא כך מלשון ניגון בארמית, כי שם הייתה לשכה ללויים הלומדים את הניגונים. ויש המסבירים אותו מלשון צנעה, על שם השימוש המוצנע שהיה בו, כמבואר לעיל. ברוח זו יש שהציעו כי שמו של השער בא מראשי התיבות "טמא דרכו יצא". 

בנוסף, בהתאם לצורתו השונה של השער, ניתנו לשמו עוד מספר הסברים: מלשון השתחוויה- כי האבנים המוטות נראות כמשתחוות זו לזו, או מלשון גובה, כי בצורה זה השער גבוה יותר; ויש גורסים **טרי** ברי"ש ומסבירים שנקרא כך משום צורתו המשולשת, וטרי הוא 3 ביוונית.

הערות שוליים
------------

1. ↑  תפארת ישראל על המשנה
2. ↑  ביאור הגר"א
3. ↑  תוספות יום טוב ותפארת ישראל על המשנה.
4. ↑  שערי הר הבית
שער השוק של מילטוס
**שער השוק של מילטוס** הוא אחד המוצגים הגדולים והמרשימים במוזיאון פרגמון בברלין. הוא נבנה בשנים 110–120 לספירה בתקופתו של הקיסר אדריאנוס בעיר מילטוס (כיום בטורקיה) וחרב ברעש אדמה במאה ה-10 או במאה ה-11.

היסטוריה
--------

מילטוס הייתה פוליס באיוניה (טורקיה של היום), לחופי הים האיגאי. ההיסטוריה של העיר משתרעת מתקופת הברונזה, התקופה המינואית, התקופה המיקנית, היוונית, הרומית הביזנטית והעות'מאנית. היא הייתה עיר נמל עשירה בחוף המערבי של אנטוליה. נעזבה בתחילת השלטון העות'מאני ונמלה נסתם. כיום חורבותיה נמצאות במרחק 10 ק"מ מהחוף.

לשער שתי קומות. הוא בנוי משיש ברוחב 30 מטר בגובה 16 מטר ובעומק 5 מטר. הוא נחפר בשנים 1899–1911 על ידי משלחתו של תאודור ויגאנד וחלקיו הובלו לברלין שם הורכבו בשנים 1925–1929.

השער נפגע קשה בהפצצות במלחמת העולם השנייה ועבר שיקום ושחזור בשנים 1952–1954; 40% ממנו הם חלקים לא מקוריים.

בחדר התצוגה יש גם רצפת פסיפס ממילטוס ובמרכזה אורפאוס פורט על לירה ומוקף בחיות. מול השער נמצאת במה מוגבהת מקושטת מעתיקות ממילטוס ועליה דגם של העיר ושער השוק.

* רצפת הפסיפס ממילטוסרצפת הפסיפס ממילטוס
* במת מבנה ממילטוסבמת מבנה ממילטוס
* דגם העיר מילטוסדגם העיר מילטוס
* דגם שער השוק של מילטוסדגם שער השוק של מילטוס

קישורים חיצוניים
----------------

ויקישיתוף מדיה וקבצים בנושא **שער השוק של מילטוס** בוויקישיתוף
* שער השוק של מילטוס, באתר יוטיוב
* שער השוק של מילטוס, באתר archaeology travel
**תיאודור ג'ון "תיאו" סטיבנסון** (באנגלית: **Theodore John "Theo" Stevenson**; נולד ב-27 בפברואר 1998) הוא שחקן בריטי, שזכה להכרה כילד בתפקיד הנרי בסרט "הנרי הנורא", ובתפקיד קרייג בקומדיות המצבים "Millie Inbetween" ו-"Flatmates". עוד גילם את טובי בסדרת המדע בדיוני "אנושיים".

ביוגרפיה
--------

סטיבנסון נולד בעיר באנבורי שאוקספורדשייר. ב-2007 החל להופיע כשחקן וקיבל תפקיד ראשון בסרט "פרד קלאוס" בדמות ניקולאוס הצעיר. ב-2008 שיחק בקומדיה השחורה "ברוז'". ב-2010 כיכב בסרט "Reuniting the Rubins" בתפקיד ג'ייק רובינס. ב-2011 לוהק לתפקיד המוכר ביותר שלו, הנרי בסרט "הנרי הנורא", בו שיחק לצדם של טייגר דרו-האני ואנג'ליקה יוסטון. עוד ב-2011 הופיע בווידאו קליפים של הסרט, ובתוכנית הטלוויזיה "Daybreak".

שנה אחרי יציאת הסרט "הנרי הנורא" הודיעה חברת Vertigo Films שסטיבנסון יככב בסרט המשך לסרט "Streetdance" בשם "Streetdance Juniors", ששמו שונה ל-"All Stars". הסרט יצא לאקרנים ב-3 במאי 2013. הוא כיכב בסרט לצדם של אקאי אוסיי, אשלי ג'נסן, קימברלי וולש וג'ון בארומן.

מ-2014 עד 2017 שיחק סטיבנסון בתפקיד ראשי בדרמה הקומית "Millie Inbetween" של ערוץ CBBC, בתפקיד אחיה החורג של מילי.

בין השנים 2015 ל-2018 הופיע סטיבנסון בתפקיד טובי הוקינס בסדרת הדרמה "אנושיים", שמתאהב באניטה ה"סינתטית" של המשפחה.

פילמוגרפיה
----------

| שנה | שם | שם באנגלית | תפקיד | הערות |
| --- | --- | --- | --- | --- |
| 2007 | פרד קלאוס | Fred Claus | ניק הצעיר | סרט קולנוע |
| 2008 | ברוז' | In Bruges | ילד בכנסייה |  |
| 2011 | הנרי הנורא: הסרט | Horrid Henry: The Movie | הנרי הנורא |  |
| 2012 |  | Little Cracker | ילד | סדרת טלוויזיה (פרק אחד) |
| 2013 | סטריטדאנס: נבחרת הכוכבים | All Stars | איתן | סרט קולנוע |
| 2014–2018 |  | Millie Inbetween | קרייג | סדרת טלוויזיה; תפקיד קבוע |
| 2015–2018 | אנושיים | Humans | טובי | סדרת טלוויזיה; תפקיד קבוע |
| 2019 |  | Flatmates | קרייג | סדרת טלוויזיה; תפקיד ראשי |

קישורים חיצוניים
----------------

* תיאו סטיבנסון, ברשת החברתית טוויטר
* תיאו סטיבנסון, במסד הנתונים הקולנועיים IMDb (באנגלית)
* תיאו סטיבנסון, באתר AllMovie (באנגלית)
* תיאו סטיבנסון, במסד הנתונים הקולנועיים KinoPoisk (ברוסית)

הערות שוליים
------------

1. ↑  "IndieLondon: All Stars - Theo Stevenson and Akai Osei-Mansfield interview (exclusive) - Your London Reviews". *www.indielondon.co.uk*.

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb167102913 (data)
* ISNI: 0000 0004 1887 0792
* LCCN: n2018047407
* NTA: 376038810
* VIAF: 305306707
* WorldCat: lccn-n2018047407

 |
**שער חמש** הייתה תוכנית טלוויזיה שבועית לסיכום מחזור המשחקים בליגת העל בכדורגל, ששודרה בערוץ הספורט בין השנים 1999-2002, עם מעבר זכויות השידור של ליגת העל מזכייניות ערוץ 2 לערוץ הספורט. שם התוכנית משלב את המילה שער ואת הספרה חמש, מספרו של ערוץ הספורט, היוצרים ביחד את הצירוף "שער חמש", כינויו של יציע הגרעין הקשה של אוהדי של הפועל תל אביב באצטדיון בלומפילד.

תוכנית זו שודרה במוצאי שבת והציגה את תקצירי המשחקים שהתקיימו במהלך השבת ולא שודרו בטלוויזיה, כשהמשחק המרכזי שודר לעיתים ביום שבת לפני שידור התוכנית ותקצירו נכלל בה, ולעיתים בימים ראשון או שני. תוכנית זו, כמו קודמתה, "הדקה ה-91" ששודרה בערוץ 2, זכתה לפופולריות בשל היותה המקור היחידי לצפייה במשחקי כדורגל ישראלי באותה תקופה, בטרם רכש גוף השידור צ'רלטון את זכויות השידור והחל לשדר את מרבית המשחקים בשיטת "שלם וצפה". 

את התוכנית הגיש מודי בר-און ואת תקצירי המשחקים שידרו שדרי הערוץ נדב יעקבי, אבי מלר, רמי וייץ ורון ברבש. לצד תקצירי המשחקים הוגשו גם דברי פרשנות מפי משתתפים שונים, ובהם שלמה שרף, שגיא כהן, מרדכי שפיגלר וגיורא שפיגל. כמו כן, שידרה התוכנית כתבות צבע המתעדות את המתרחש "מסביב למשחק": הכנות הקבוצות, תמונות מחדרי ההלבשה ותחושות בקרב האוהדים, כתבות על קבוצות מליגות נמוכות, משדר מיוחד בעקבות מותו של בעלי קבוצת הפועל חיפה רובי שפירא (2001), ועוד.

נעימת הפתיחה של התוכנית משמשת כיום כפתיח תוכנית סיכום המחזור המשודרת אף היא בערוץ הספורט, "שער השבת".
**ח.ר.ק.ו.ת** הוא אלבום הסולו הראשון של הראפר פלד, אחרי התפרקות ההרכב שבו היה חבר עם אורטגה.

האלבום הוא אלבומו הרביעי של פלד לאחר האלבומים "מתוך הזוהמה" שיצא כחלק מהלהקה "פי.אר. טרופרז" ו"ממשיכים לבעוט" ו"משלוח מיוחד" שיצאו כחלק מהצמד "פלד ואורטגה". האלבום, שיצא בשנת 2012, מביע את אהבתו ל"חרקות", לרכיבה ול"דאווינים". באלבום 11 שירים. השיר "באסים בבגאז'" מהאלבום הוא אחד המצליחים ביותר של פלד, וקיבל למעלה ממיליון צפיות באתר YouTube. להיט גדול נוסף הוא השיר "ח.ר.ק.ו.ת". השיר "לא טוב" נכנס לפלייליסט של גלגלצ.

האלבום הופק ומוקסס על ידי אורי שוחט ומיכאל כהן מהצמד כהן@מושון. באלבום פלד מארח את יוסי פיין ("נערה מדליקה", "לא טוב"), את אסתר רדא ("מלודי","עיניים אליי"), ואת מוקי ("עיניים אליי"). את הסקראצ'ים לאלבום ביצע DJ Mesh.

הוא זכה לביקורות טובות. ברשימת "11 האלבומים הטובים של תשע"ג" באתר "וואלה! NEWS" מיקם נדב מנוחין את האלבום במקום השישי. בנימוקיו לבחירה כתב כי ""ח.ר.ק.ו.ת" הוא מתצוגות התכלית המעולות של תשע"ג". בבלוג "MadManFMblog" בחר הראפר TOB (תום גוטמן) באלבום לאלבום השנה של ההיפ הופ לשנת תשע"ג.

שירי האלבום
-----------


| מס' | שם | משך |
| --- | --- | --- |
| 1. | כסף ותהילה | 4:20 |
| 2. | תן להם בראש | 3:21 |
| 3. | נערה מדליקה | 3:16 |
| 4. | כף כף | 2:50 |
| 5. | באסים בבגאז' | 4:13 |
| 6. | הוא זכאי | 4:16 |
| 7. | לא יודע כמה | 3:20 |
| 8. | חרקות | 3:27 |
| 9. | לא טוב | 3:10 |
| 10. | מלודי | 3:33 |
| 11. | עיניים אליי | 5:29 |
| **משך כולל:** | **41:21** |

קישורים חיצוניים
----------------

* האלבום באתר בנדקמפ

הערות שוליים
------------

1. ↑  נדב מנוחין‏, נבחרי וואלה! תרבות במוזיקה הישראלית של תשע"ג, באתר וואלה!‏, 04 בספטמבר 2013
2. ↑  פוסט אורח: TOB מסכם שנה בהיפ הופ הישראלי, בבלוג "MadManFMblog", ספטמבר 5, 2013
**טולהמרין** הוא פרוור בעיר מלבורן, מדינת ויקטוריה, אוסטרליה. הפרוור ממוקם באזור שנקרא City of Hume.

הפרוור ברובו מישור החשוף לרוחות הצפוניות החמות של מלבורן. האתר המפורסם בפרוור הוא נמל התעופה של מלבורן. אזור המגורים של הפרוור נמצא במעין לולאה מעגלית של מפרצון "מוני פונדס" ובגבולו המערבי נמל התעופה של מלבורן, אשר במקור נקרא נמל התעופה של טולהמרין. 
הפרוור מכיל את אזור המגורים הקטן ביותר של פארק גלדסטון.

מסילת הברזל בין מלבורן לסידני מפרידה את הפרוור ממערב לנמל התעופה לדרום.

היסטוריה
--------

מקור שם הפרוור מטולהמרינה, חבר צעיר בוורונדג'רי (אשר בשנת 1838 ברח מבית הסוהר הראשון של מלבורן, תוך כדי שריפתו) על פי רווראנד לנגורן, יועץ מפקח הממשלה הראשונה, רוברט הודל.

הכפר טולהמרין היה ברחוב בולה או לאנספילד, אשר נקרא כיום[דרושה הבהרה] דרך מלרוז. מיקומו היה במפגש של שלושה גבולות מוניציפליים (ברומדוז, בולה וקיילור). 

בית הספר היסודי היה על אדמת נמל התעופה, ומשרד הדואר היה בסמוך לשמורת טולהמרין. בעבר התרחב הפרוור עד לפארק הלאומי אורגן פייפס ואזור תחום נהר המריבירנונג, מפרץ ג'קסונס ומפרץ דיפ.

כאשר אדמת קהילת טולהמרין חולקה לחוות ב-1842, רק חלקת חווה אחת נמכרה, והשאר נמכרו ב-1850. בית ספר מתודיסטי נפתח בשנת 1855 ושני בתי ספר נוספים ב-1859 ו-1864. בית הספר המתודיסטי פעל עד לפתיחתו של בית הספר היסודי הממשלתי בשנת 1884. בשנת 1865 הוקם בפרוור מלון ואוכלוסיית הפרוור עמדה על 200 נפשות.

בשנות השלושים הוקמה בכפר כנסייה, מועדוני טניס וכדורגל. התעשייה המקומית התבססה על ייצור מספוא ומרעה. במהלך שנות החמישים, הפך הכפר לעיירת מגורים וחקלאות. באותה תקופה בחנה הממשלה הפדרלית את האפשרות להקים נמל תעופה בסמוך. רכישת האדמה לנמל החלה בתחילת שנות השישים. בית הספר הועבר למקומו החדש ב-1961.

בשנת 1955 הדרייב אין של הכפר נפתח עם מסך אחד וקיבולת של 862 מכוניות. הדרייב אין נסגר ב-1984 והאתר הוסב למגורים עם רחובות הנושאים את שמות אולפני הסרטים.

בין 1967 ו-1970 נבנה כביש מהיר אל נמל התעופה. הכביש מחלק את הפרוור לאזוריו המזרחיים, פארק גלדסטון, ואזוריו המערביים, בתי מגורים ומתחמי תעשייה.

כיום
----

דרך שרפס, אשר עוברת ממזרח למערב בסמוך לגבול הדרומי של טולהמרין, הייתה דרך חד סטרית עד לסוף שנות השמונים. בצידה הדרומי היה קו של עצי אורן גבוהים המסתירים מועדון פוני קטן. כיום[דרושה הבהרה], דרך שרפס היא דרך דו סטרית הומה המספקת נתיב חלופי מדרך הטבעת המערבית אל נמל התעופה של מלבורן.

אוכלוסייה
---------

* 1891 – 82 נפשות.
* 1921 – 190 נפשות.
* 1947 – 204 נפשות.
* 1955 – 385 נפשות.
* 1966 – 1666 נפשות.
* 2005 – 8758 נפשות.

קישורים חיצוניים
----------------

* אתר קהילת טולהמרין.
* Drive-Ins Down Under
* מועדון הטניס של טולהמרין
* ההיסטוריה המקומית של טולהמרין
טימוליאון רוצח את טימופאניס
**טימופאניס** (ביוונית: **Τιμοϕάνης**‏; ? - 366 או שנת 365 לפנה"ס) היה מצביא יווני בן העיר קורינתוס. אחיו של המצביא הנודע טימוליאון. טימופאניס נרצח בידי אחיו לאחר שניסה להפוך את עצמו לטיראן בקורינתוס.

ביוגרפיה
--------

טימופאניס נולד בעיר קורינתוס במהלך המחצית השנייה של המאה ה-5 לפנה"ס. הוריו נקראו טימודימוס ודימאריסטי, ושניהם היו בעלי מעמד בעיר. אחיו הצעיר היה טימוליאון. פלוטרכוס מתאר את אופיו כך: "עיקש היה ונגוע באהבה חולנית לשלטון יחיד בעטיים של חברים נקלים וחיילים שכירים שהיו תמיד במחיצתו, אלא שיצא לו שם של איש נמרץ בפעולות מלחמה ומחבב סכנות ובשל כך משך אחריו את בני עירו". דיודורוס כותב שהוא היה "איש בעל עושר וחוצפה מופלגים".

טימופאניס קיבל תפקידים שונים בצבאה של קורינתוס, ובמהלך אחת המלחמות נגד קליאונאי פיקד על חיל הפרשים של העיר. במהלך אותה מלחמה, הציל אותו אחיו טימוליאון ממוות בקרב. בשנת 366 או שנת 365 לפנה"ס, מועצת העיר קורינתוס החליטה לשכור חיל של 400 שכירי חרב כדי להרתיע אויבים. טימופאניס מונה למפקד החיל, אולם הוא שכנע את השכירים למרוד במעסיקיהם ולציית רק לו. לאחר שרצח אזרחים רבים, הוא הכריז על עצמו כשליט יחיד (טיראן) של העיר. טימוליאון התקשה להשלים עם הדבר וארגן קשר נגד אחיו. המקורות חלוקים באשר לקשר עצמו. פלוטרכוס מספר שטימוליאון הגיע עם שני אזרחים נוספים (אחד מהם גיסו של טימופאניס) לביתו של טימופאניס בלילה, והשלושה הפצירו בו להפסיק את רודנותו. טימופאניס לעג להם, ובעוד טימוליאון מתרחק ופורץ בבכי, השניים האחרים רצחו את טימופאניס. גרסה דומה מוסר קורנליוס נפוס, הטוען שטימוליאון אפילו לא הסתכל על דמו של אחיו. דיודורוס לעומת זאת, מספר שטימופאניס צעד בשוק של קורינתוס, כאשר מספר רב של אזרחים התנפלו עליו ועל פמלייתו. על פי דיודורוס, טימוליאון רצח את אחיו במו ידיו לעיני כל.

ביוון העתיקה רצח קרוב משפחה, ואפילו הוא צודק, נחשב לפשע חמור מאוד. בשל כך, הדעות על מעשהו של טימוליאון היו חלוקות. היו ששיבחו אותו על ההקרבה שגילה, בעוד אחרים גינו אותו על כך. אמם של טימוליאון וטימופאניס ניתקה את קשריה עם טימוליאון וסירבה להביט בו. הדבר כה ציער את טימוליאון עד שהוא שקל להתאבד. הוא פרש מכל תפקיד ציבורי למשך עשרים שנה.

הערות שוליים
------------

1. ↑  פלוטרכוס, **חיי טימוליאון**, 3.
2. ↑  דיודורוס, ספר שישה עשר, 65, 3.
3. ↑  פלוטרכוס, **חיי טימוליאון**, 4.
4. ↑  קורנליוס נפוס, **טימוליאון**, 1.
5. ↑  דיודורוס, ספר שישה עשר, 65.
6. ↑  א"א הלוי, **פלוטארכוס, חיי אישים: אנשי יוון**, מוסד ביאליק, 1986. עמ' 367 הערה 7.
7. ↑  פלוטרכוס, **חיי טימוליאון**, 5.
**טוליו ויניסיוס פרואס דה מלו** (בפורטוגזית: **Túlio Vinícius Fróes de Melo**; נולד ב-31 בינואר 1985) הוא כדורגלן עבר ברזילאי ששיחק בעמדת החלוץ.

קריירה
------

טוליו דה מלו החל את הקריירה שלו באתלטיקו מיניירו, ובשנת 2004 הושאל לאולבורג מליגת העל הדנית. שנה לאחר מכן חתם לשלוש שנים בלה מאן. בעונת 2007/2008 רשם את עונת השיא שלו כאשר כבש 10 שערים.

בקיץ 2008 חתם בפלרמו מהסרייה א' תמורת 3.8 מיליון אירו, אך שיחק במדיה רק 45 דקות במשחק הקופה איטליה נגד ראוונה. ב-31 באוגוסט 2008 חתם בליל מליגת העל הצרפתית עמה זכה בדאבל בעונת 2010/2011.

בינואר 2014 חתם באוויאן עד לסיום העונה.

ב-29 בינואר 2015 הצטרף לריאל ואיאדוליד מהליגה הספרדית השנייה.

בקיץ 2015 חתם בשאפקואנסה בה שיחק עד לסיום העונה. בעונת 2016 חתם ברסיפה וכעבור עונה חזר לקדנציה שנייה בשאפקואנסה לאחר שרוב שחקניה ניספו בטיסה 2933 של LaMia.

בעונת 2018 הצטרף לאביספה פוקואוקה מליגת העל היפנית ובסיום העונה פרש מכדורגל.

תארים
-----

ליל
* ליגת העל הצרפתית: 2010/2011
* קופה דה פראנס: 2010/2011

שאפקואנסה
* אליפות סנטה קטרינה: 2017

קישורים חיצוניים
----------------

ויקישיתוף מדיה וקבצים בנושא **טוליו דה מלו** בוויקישיתוף
* טוליו דה מלו, ברשת החברתית טוויטר
* טוליו דה מלו, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"טוליו דה מלו"**.
פירוש נוסף ערך זה עוסק בסרט וידאו ארט. אם התכוונתם למכשיר הטלוויזיה הנייד, ראו Sony watchman.
"**Watchman**" (באנגלית: שומר) הוא סרט וידאו ארט שיצרו ג'ק פאבר וגדי ספרוקט. הסרט מתאר פעולות והתרחשויות בחללי מוזיאון תל אביב לאמנות.

בסרט מופיעה דמותו של פורץ המסתובב במוזיאון ומבצע פעולות כגון חיבוק פסלו של האמן סטפן בייקנהול או הלבשת כובע צמר על פסל אחר. לשם צילום הסרט חיברו האמנים מצלמת וידאו אל מערכת מצלמות האבטחה של המוזיאון והקליטו את עצמם כשהם משוטטים במוזיאון כאשר המוזיאון היה סגור וספרוקט שימש כשומר היחידי במוזיאון.

הדיון המשפטי בסרט
-----------------

הסרט היה אמור להיות מוקרן ב-17 בפברואר 2005 בערב הקרנת סרטים ב"במת מיצג" בתל אביב-יפו. לבקשת המוזיאון הוצא צו מניעה כנגד האמנים ו"במת מיצג" האוסר את הקרנת הסרט ונפתח משפט, בבית המשפט המחוזי בתל אביב, שבו תבע המוזיאון את האמנים על לשון הרע והסגת גבול. בכתב התביעה טען המוזיאון כי כיוון שספרוקט היה באותה עת עובד המוזיאון, זכויות היוצרים של היצירה צריכות להיות בבעלות המוזיאון. בנוסף, טען המוזיאון כי נגרם לו נזק לשמו הטוב בעקבות הפרות החוק של האמנים וביצוע מעשי עוולה. 

בתביעה נגדית, שאותה הגישו האמנים באמצעות עורך הדין אביגדור פלדמן, ביקשו האמנים להגן על סרטם בטענה כי למוזיאון לא נגרם כל נזק בצילום הסרט וכי בצו המניעה יש משום פגיעה בחופש הביטוי שלהם כאמנים. לטענתם, חופש הביטוי מאפשר להם את יצירת הסרט וכי הזכויות עליו שייכות להם ולא למוזיאון.

ב-10 באוקטובר 2007 נפתחה תערוכה של פאבר בחלל "בית ספר מנשר לאמנות" ובה מסמכים הקשורים להתדיינות המשפטית עם המוזיאון.

בפסק הדין דחתה השופטת רות רונן את התביעה ואת התביעה שכנגד. בין השאר כתבה כי לא הוכחה פגיעה בשמו הטוב של המוזיאון. השופטת לא ניסתה להגדיר מהי "יצירת אמנות", ורק קבעה כי יצירה מוגדרת כאמנות על פי כוונת יוצריה. השופטת הרחיבה והסבירה כי מהזכות לחופש הביטוי נהנה גם הציבור הרחב.

קישורים חיצוניים
----------------

* דנה גילרמן, שוד לילי במוזיאון ת"א, באתר הארץ, 15 בפברואר 2005
* איתי שטרן, "ההפסד של מוזיאון תל אביב", באתר nrg‏, 15 בנובמבר 2008
* יואב חפר, "ג'ק פאבר נגד מוזיאון ת"א", באתר הארץ, 25 באוקטובר 2005
* דנה גילרמן, "הזכות לחופש הביטוי היא גם של הקהל", באתר הארץ, 13 בינואר 2008
* דנה גילרמן, "הסרט שצולם ללא רשות במוזיאון תל אביב יוקרן לראשונה", באתר הארץ, 6 בפברואר 2008

הערות שוליים
------------

1. ↑  א 1395/05 מוזיאון תל אביב לאמנות נ' ג'ק פאבר וגדי ספרוקט, ניתן ב-31.12.2007
**יושיאו נישינה** (ביפנית: **仁科芳雄**; ‏ 6 בדצמבר 1890 – 10 בינואר 1951) היה פיזיקאי יפני שכונה: "האב המייסד של המחקר המודרני בפיזיקה ביפן". היה ממובילי תוכנית הגרעין היפנית במלחמת העולם השנייה.

חייו
----

נישינה נולד בעיירה סאטושו שבמחוז אוקיאמה ב-6 בדצמבר 1890. הוא סיים את לימודיו בהנדסת חשמל באוניברסיטה הקיסרית של טוקיו בשנת 1918. לאחר סיום לימודיו, הוא הפך לחבר צוות המכון לכימיה פיזיקלית וכימית (כיום משתייכת לחברת RIKEN).

בשנת 1921 הוא נשלח לעסוק במחקר באירופה. הוא ביקר בכמה אוניברסיטאות ומוסדות אירופיים, כולל במעבדת קוונדיש שבאנגליה, באוניברסיטת גטינגן שבגרמניה, ובאוניברסיטת קופנהגן שבדנמרק. בזמן שהותו בקופנהגן נישינה ביצע מחקר משותף יחד עם הפיזיקאי היהודי נילס בוהר, והשניים הפכו לחברים טובים. בשנת 1928 כתב מאמר על אפקט קומפטון יחד עם הפיזיקאי השוודי אוסקר קליין בקופנהגן. השניים ביצעו תיקון לגילויו של ארתור קומפטון על האפקט, ועל שמם קרויה נוסחת קליין-נישינה.

בשנת 1929 חזר נישינה ליפן, ושם ניסה ליצור סביבה מדעית לחקר מכניקת הקוונטים. הוא הקים את מעבדת נישינה בחברת RIKEN בשנת 1931, והזמין כמה חוקרים מערביים מפורסמים למעבדתו, כגון ורנר הייזנברג, פול דיראק ונילס בוהר וזאת על מנת לעודד פיזיקאים יפנים להצטרף לפרויקטים שלו. מעבדת נישינה נפגעה קשות במהלך מלחמת העולם השנייה, ורוב הציוד היה צריך להיזרק בשל ההרס, ולהירכש מחדש לאחר המלחמה.

נישינה מת מסרטן הכבד בשנת 1951.

לכבודו של נישינה קרוי מכתש נישינה שעל הירח.

עבודתו המדעית
-------------

נישינה חיבר יחד עם עמיתו אוסקר קליין את נוסחת קליין-נישינה. המחקר שלו התייחס לחלקיק קרן קוסמית ופיתוח מאיץ חלקיקים ציקלוטרון בעבודתו בחברת RIKEN, על מנת לחקור את אותו חלקיק. בפרט, הוא הבחין בחלקיק שהתברר מאוחר יותר להיות מיואון בקרן קוסמית. הוא גילה גם את האיזוטופ אורניום-237 ובכך סלל את הדרך עבור מחקרים על תופעות ביקוע סימטריות שהתרחשו בהקרנת נייטרון מהיר של אורניום (בשנים 1939–1940), ופיספס רק במעט את גילוי היסוד טרנס-אורני הראשון - נפטוניום.

הוא היה חוקר ראשי של RIKEN וחינך כמה דורות של פיזיקאים, ביניהם שני חתני פרס נובל: הידקי יוקאווה ושינאיצ'ירו טומונאגה.
במהלך מלחמת העולם השנייה, הוא היה ראש תוכנית הגרעין היפנית (אנ'), במטרה לפתח נשק גרעיני עבור האימפריה היפנית ולהכריע את המלחמה.

קישורים חיצוניים
----------------

ויקישיתוף מדיה וקבצים בנושא **יושיאו נישינה** בוויקישיתוף
* יושיאו נישינה, באתר "Find a Grave" (באנגלית)

הערות שוליים
------------

1. ↑  "Yoshio Nishina". *Atomic Heritage Foundation* (באנגלית). נבדק ב-2017-12-03.
2. 1 2 3  Sin-Itiro Tomonaga Yoshio Nishina, His Sixtieth Birthday (אורכב 26.03.2009 בארכיון Wayback Machine), November 20, 1950 (updated January 11, 1951)
3. ↑  Yoshio Nishina – Father of Modern Physics in Japan. Nishina Foundation
4. ↑  Ikeda, Nagao (25 ביולי 2011). "The discoveries of uranium 237 and symmetric fission — From the archival papers of Nishina and Kimura". *Proceedings of the Japan Academy, Series B: Physical and Biological Sciences*. **87** (7): 371–6. Bibcode:2011PJAB...87..371I. doi:10.2183/pjab.87.371. PMC 3171289. PMID 21785255. `{{cite journal}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007344878105171
* BnF: cb15746361c (data)
* GND: 119021021
* ISNI: 0000 0000 8111 849X
* LCCN: n88135246
* NDL: 00055388
* NTA: 318886979
* SNAC: w6gm8ffm
* SUDOC: 124309437
* VIAF: 280799400
* WorldCat: lccn-n88135246

 |
**מיקל קרוג דמסגור** (בדנית: **Mikkel Krogh Damsgaard**; נולד ב-3 ביולי 2000) הוא כדורגלן דני, המשחק בעמדת הקיצוני בברנטפורד ובנבחרת דנמרק.

קריירת מועדונים
---------------

### תחילת הקריירה

דמסגור החל לשחק כדורגל בעיר הולדתו בעודו בן שמונה בלבד, כשאביו היה המאמן שלו. במהלך משחק עם קבוצת הכדורגל של יילניה, דמסגור נצפה על ידי צייד כישרונות של מועדון הכדורגל נורשלן, שהיה במשימה לעקוב אחר שחקן אחר, אך לבסוף שם את עיניו על דמסגור. הוא הצטרף לשורות המועדון כשחקן מתחת לגיל 12 בחוזה נערים עד שנת 2020.

### נורשלן

ב-27 בספטמבר 2017, דמסגור ערך את הופעת הבכורה שלו בקבוצה הבוגרת של נורשלן, כשהיה בן 17. הוא שותף בכל דקות המשחק במשחק הגביע מול וייגור, ואף רשם בישול בניצחון 0–4 על האחרונה.

הופעת הבכורה שלו בליגה הדנית הגיעה ב-26 בנובמבר 2017 במשחק מול הורסנס.

### סמפדוריה

ב-6 בפברואר 2020, נודע שדמסגור חתם על חוזה לארבע שנים בשורות סמפדוריה מהסרייה א' האיטלקית, כאשר החוזה שלו יכנס לתוקף החל מ-1 ביולי, סכום העברה היה כ-6.7 מיליון אירו. ב-17 באוקטובר של אותה השנה, הוא כבש את שערו הראשון בליגה בניצחון 0–3 על לאציו.

### ברנטפורד

ב-10 באוגוסט 2022 חתם בברנטפורד מהפרמייר ליג. ב-27 באוגוסט ערך הופעת בכורה בקבוצה, בתיקו 1-1 עם אברטון.

קריירה בינלאומית
----------------

ב-21 ביוני 2021, דמסגור כבש שער בניצחון 1–4 על נבחרת רוסיה במסגרת שלב הבתים של יורו 2020, וכתוצאה מכך הפך לכובש הדני הצעיר ביותר אשר כובש באליפות אירופה בעודו בן 20 שנים ו-353 ימים. ב-7 ביולי, הוא הבקיע את השער הראשון במשחק חצי הגמר מול נבחרת אנגליה; לעומת זאת, שער זה לא הספיק לדנים כדי לנצח ולהעפיל לגמר הטורניר, זאת לאחר שהנבחרת ספגה הפסד 2–1 לאחר הארכה.

קישורים חיצוניים
----------------

* מיקל דמסגור, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  פודקאסט: מיילניה ועד לסמפדוריה - ריאיון עם מיקל דמסגור (בדנית)
2. ↑  התגובות מהניצחון בגביע על וייגור (בדנית)
3. ↑  דמסגור מגיע לסמפדוריה ב-1 ביולי מנורשלן (באיטלקית)
4. ↑  נורשלן תקבל 50 מיליון קרונות על דמסגור (בדנית)
5. ↑  סמפדוריה הגדולה: לאציו הפסידה משערים של קוואליארלה, אאוגלו ודמסגור (באיטלקית)
6. ↑  רוסיה 1–4 דנמרק

| **נבחרת דנמרק – יורו 2020** |
| --- |
| 1 שמייכל • 
2 אנדרסן • 
3 וסטרגארד • 
4 קר • 
5 מיילה • 
6 כריסטנסן • 
7 סקוב • 
8 דילייני • 
9 ברייטווייט • 
10 אריקסן • 
11 סקוב אולסן • 
12 דולברג •
13 מ. יורגנסן • 
14 דמסגור •
15 נורגארד •
16 לוסל •
17 סטריגר לארסן •
18 ואס •
19 וינד •
20 פאולסן •
21 קורנליוס •
22 רונו •
23 הויביירג •
24 ינסן •
25 כריסטיאנסן •
26 בוילסן •
מאמן: יולמן | דנמרקדנמרק |
**יושב ראש הוועד הפועל המרכזי הרוסי** (ברוסית: **Председатель Всероссийского центрального исполнительного комитета**) הייתה המשרה הציבורית הגבוהה ביותר ברפובליקה הסובייטית הפדרטיבית הסוציאליסטית הרוסית, בתקופה שבין 1917 ל-1938. המשרה הוקמה ביוני 1917 במהלך הקונגרס הכל-רוסי הראשון של מועצות צירי הפועלים והחיילים. לאחר הפלת הממשלה הזמנית והעברת השלטון לידי הסובייטים מ-27 באוקטובר (9 בנובמבר) 1917 הפך באופן סמלי למשרה הממשלתית הגבוהה ביותר ברוסיה.

בפועל הייתה זו משרה בדרגת נשיא, אך משרת **נשיא רוסיה** או נשיא הרפובליקה הרוסית לא הייתה קיימת עד 1991, כאשר בוריס ילצין הפך לנשיא הרפובליקה הרוסית.

יושבי ראש
---------

| № | שם(שנות חיים) | תקופת כהונה |
| --- | --- | --- |
| התחלה | סוף |
| — |  | ניקולאי צ'חדיזה(כראש ארגון ציבורי)(1864-1926) | 24 יוני (7 ביולי) 1917 | 27 באוקטובר (9 בנובמבר) 1917 |
| 1 |  | **לב קמנייב**(1883-1936) | 27 באוקטובר (9 בנובמבר) 1917 | 8 (21) בנובמבר 1917 |
| 2 |  | **יעקב סברדלוב**(1886-1919) | 8 (21) בנובמבר 1917 | 16 במרץ 1919 |
| — |  | מיכאיל ולדימירסקי (ממלא מקום)(1874-1951) | 16 במרץ 1919 | 30 במרץ 1919 |
| 3 |  | **מיכאיל קלינין**(1875-1946) | 30 במרץ 1919 | 15 ביולי 1938 |

הערות שוליים
------------

1. ↑  "РСФСР: Председатели ВЦИК и Президиума Верховного Совета: 1917-1991 - Praviteli.org". www.praviteli.org. נבדק ב-2019-08-14.
**רייצ'ל מלווין** (באנגלית: **Rachel Melvin**; נולדה ב-9 בפברואר 1985) היא שחקנית אמריקאית. מוכרת בעיקר בשל תפקידה בסדרת טלוויזיה "ימי חיינו" ובהמשכו "טיפשים בלי הפסקה 2".

ביוגרפיה
--------

רייצ'ל מלווין נולדה באלמהרסט, אילינוי. כאשר היא הייתה בת ארבע המשפחה עברה לפיניקס שבאריזונה והיא גדלה שם. בשנת 2003 היא סיימה לימודי בית הספר ועברה ללוס אנג'לס ללימודי משחק.

בשנת 2005 שיחקה בסרט אימה "בו". בהמשך היא שיחקה בסדרה "ימי חיינו". בסדרה זו היא שיחקה בשנים 2005–2009 השתתפה ב-518 פרקים. על תפקידה בסדרה זו היא הייתה מועמדת לקבלת פרס אמי.

ב-2014 מלווין שיחקה ב"טיפשים בלי הפסקה 2". בשנת 2016 היא השתתפה בעונה האחרונה של "אוקוורד".

רייצ'ל מלווין ממשיכה לשחק בסרטים וסדרות טלוויזיה.

קישורים חיצוניים
----------------

* רייצ'ל מלווין, ברשת החברתית פייסבוק
* רייצ'ל מלווין, ברשת החברתית טוויטר
* רייצ'ל מלווין, ברשת החברתית אינסטגרם
* רייצ'ל מלווין, במסד הנתונים הקולנועיים IMDb (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5587412
* LCCN: no2017125551
* VIAF: 6146030490335861352
* WorldCat: lccn-no2017125551

 |
**SVT Barnkanalen** (נקרא גם **SVTB** או **Barnkanalen**) הוא ערוץ טלוויזיה ציבורי המשודר בשוודיה, ומשדר תוכן לילדים.

היסטוריה
--------

Barnkanalen החל לשדר ב-23 בדצמבר 2002. בשנה הראשונה שלו הערוץ שידר בין 6:30 בבוקר עד 6:00 בערב בימי חול. בנוסף הערוץ לקח "חופשת קיץ" בין ה-23 במאי עד ה-18 באוגוסט. בשאר זמן השידורים שידר הערוץ תוכן שונה, דוגמת טניס.

התוכניות ששודרו בשעות הבוקר כוונו לילדי הגן, ואילו תוכניות אחר הצוהריים היו מיועדות לילדים מבוגרים יותר (לפני גיל העשרה). מיד לאחר תוכניות הבוקר שודרו שידורים חוזרים וב-13:00 שודרה בערוץ תוכנית אינטראקטיבית בשם Twebby ולאחריה הוצגו תוכניות לילדים גדולים יותר. באחר הצוהריים שודרו תוכניות אנימציה, תוכניות בשפה האנגלית ודרמות מארכיון SVT.

ב-1 בנובמבר 2003 הערוץ החל לשדר בסופי שבוע, מ-7:00 בבוקר, והחל משנת 2004 החל הערוץ לשדר במשך כל ימות השנה.

ב-27 באוגוסט 2007 הרחיב הערוץ את שידוריו עד 7 בערב.

תוכניות
-------

### טרום בית-ספר

תוכניות הבוקר, המיועדות לגיל הרך, לא משודרות בשפה השוודית, הן מתורגמות לשוודית או ללא קול, כיוון שדיבוב יקר לביצוע, כמו גם הפקת תוכניות חדשות.

### טרום תקופת גיל ההתבגרות

התוכניות המשודרות כוללות סדרות דרמה שונות מאוסטרליה, ארצות הברית, בריטניה, הולנד, יפן וקנדה.

בין השנים 2011 עד 2014 היה אחראי הערוץ על שידור תחרות האירוויזיון לאחר ששודרה ב-SVT1.

זמינות
------

בתחילה היה זמין הערוץ בשידורי הלוויין של Canal Digital, והיה משודר באופן חופשי, ובכך היה הערוץ הראשון ששודר ללא הצפנה. כמו כן הערוץ חתם על הסכם הפצה עם Viasat בשנת 2003.

### פופולריות

בשנת 2013 אחוז הצפייה הממוצע של הערוץ היה 3.5%.

גלריה
-----

* סמליל הערוץ בין השנים 2002-2006סמליל הערוץ בין השנים 2002-2006
* סמליל הערוץ בין השנים 2006-2008סמליל הערוץ בין השנים 2006-2008
* סמליל הערוץ בין השנים 2008-2012סמליל הערוץ בין השנים 2008-2012
* סמליל הערוץ הנוכחיסמליל הערוץ הנוכחי

קישורים חיצוניים
----------------

* 

* אתר האינטרנט הרשמי של SVT Barnkanalen (בשוודית)
* SVT Barnkanalen, ברשת החברתית אינסטגרם

* SVT Barnkanalen, ברשת החברתית טיקטוק

* SVT Barnkanalen, סרטונים בערוץ היוטיוב

הערות שוליים
------------

1. ↑  הדף לא נמצא

| ערוצי טלוויזיה בשוודיה |
| --- |
| SVT | SVT1 • SVT2 • SVT24 • SVT Barnkanalen • Kunskapskanalen • SVT World |
| MTG | TV3 • TV6 • TV8 • TV10 • Viasat Film • Viasat Film Family • Viasat Film Action • Viasat Film Comedy • Viasat Film Hits • Viasat Series • Viasat Sport • Viasat Fotboll • Viasat Motor • Viasat Hockey • Viasat Golf • Viasat Nature • Viasat Explore • Viasat History • Viasat Ticket |
| TV4 | TV4 • Sjuan • TV12 • TV4 Film • TV4 Fakta XL • TV4 Sport • TV4 Guld • TV4 Komedi • C More Entertainment |
| Discovery | Kanal 5 • Kanal 9 • Kanal 11 • יורוספורט 1 • יורוספורט 2 • TLC • Animal Planet Nordic |
| Viacom | MTV • קומדי סנטרל • ניקלודיאון • ניק ג'וניור • Nicktoons |
| שירותי טלוויזיה | Viasat • Canal Digital • Boxer TV Access • Com Hem • Tele2 • Tele2Vision • Telia Digital-tv • UPC |
ויליאם הארווי
**ויליאם הארווי** (באנגלית: **William Harvey**;‏ 1 באפריל 1578 - 3 ביוני 1657), רופא אנגלי שתרם להבנת מחזור הדם.

חייו
----

הארווי נולד בפוקסטון שבאנגליה, אביו היה סוחר. הוא למד באוניברסיטת קיימברידג', ולאחר מכן המשיך את לימודיו באוניברסיטת פדובה. היה תלמידו המצטיין של פרופ' ג'ירולמו פבריציו איש אקווהפנדנטה. בעת שהותו בפדובה נחשף לתאוריות המדעיות של גלילאו, ופיתח גישה מדעית למחקר. לפי גישה זו יש לפקפק בכל הנחה עד שנמצאו הוכחות לנכונותה, ולחפש את הסיבה והתוצאה של הדברים. גישה זו לא הייתה נהוגה תמיד עד לזמנו של הארווי, בנוגע למחקר רפואי. 

הישגו הגדול של הארווי הייתה תרומתו הגדולה להבנת מחזור הדם. עד לזמנו של הארווי היה נהוג לחשוב שהכבד הוא האיבר שמרכז את הדם, ובחלק ממחזור הדם זורם אוויר. כמו כן המדענים חשבו שבעורקיו של האדם זורמים ארבעה נוזלים, דם-אומץ, מרה צהובה- כעס, מרה שחורה- דיכאון ומרה לבנה- קור רוח. הם האמינו שכל חולי שהוא נגרם מסיבה אחת- אין מאזן בין כל הנוזלים וכמרפא לחולי היו מוציאים לחולה כמות מסוימת של דם. הארווי ביסס את ההבנה שבמחזור הדם זורם רק דם, שהזרימה נעשית בעורקים ובורידים, כאשר הלב הוא האיבר השרירי המניע את מחזור הדם. בנוסף הוא קבע את כיוון הזרימה של מחזור הדם. מחקריו של הארווי נערכו על בעלי חיים.
הוא פרסם את מסקנותיו בספר *Exercitatio anatomica de motu cordis et sanguinis in animalibus*.

הארווי לא גילה את קיומם של הנימים, המקשרים בין העורקים והוורידים, ואי לכך התאוריה שלו הייתה מעט חסרה, עד להשלמתה בשנת 1661 על ידי מרצ'לו מלפיגי שגילה את קיומם של הנימים.

להארווי הייתה תרומה חשובה נוספת למדע הרפואה, בתחום האמבריולוגיה (התפתחות העובר). הוא העלה לראשונה באחד מספריו את הרעיון כי האדם אינו נוצר בשלמותו בתור עובר ומוסיף לגדול לאורך ההיריון, אלא כי האיברים בגוף האדם מתפתחים בהדרגה לאורך תקופת ההיריון.

חיבוריו
-------

* **Exercitatio Anatomica de Motu Cordis et Sanguinis in Animalibus** [בלטינית: חקירה אנטומית בדבר תנועת הלב והדם בבעלי חיים], פרנקפורט 1628. (72 עמודים) (תרגום לאנגלית באתר Internet Modern History Sourcebook)

לקריאה נוספת
------------

* מוריי ברומברג, ד"ר ג'יי גרין, ד"ר בראתר ק. ג'יימס, רוברט ליפטון, **מאה אנשי מדע**, תל אביב: הוצאת הדר, 1967, עמ' 85–88
* ויליאם ביינום, **היסטוריה של המדע לצעירים מכל הגילים**, ידיעות ספרים, 2012, עמ' 96–102

קישורים חיצוניים
----------------

ויקישיתוף מדיה וקבצים בנושא **ויליאם הארווי** בוויקישיתוף

* ויליאם הארווי, באתר פרויקט הגנאלוגיה במתמטיקה
* ויליאם הארווי במט"ח
* ויליאם הארווי, באתר אנציקלופדיה בריטניקה (באנגלית)
* ויליאם הארווי, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007262584005171
* BNE: XX1724032
* BnF: cb122160891 (data)
* CANTIC: a10952615
* GND: 118546481
* ICCU: RAVV062234
* ISNI: 0000 0001 2095 8361
* LCCN: n79021742
* MGP: 125274
* NDL: 00522442
* NKC: nlk20000079343
* NLG: 247032
* NLP: A30663611
* NTA: 068478275
* SELIBR: 205433
* SNAC: w6hh751t
* SUDOC: 030822556
* Trove: 852994
* VcBA: 495/178164
* VIAF: 29584187
* WorldCat: lccn-n79021742

 |
במתמטיקה, **אינטגרל הנסטוק** הוא הגדרה אפשרית לאינטגרל של פונקציה, המהווה הכללה להגדרה של אינטגרל רימן וכן בשימושים מסוימים יעיל יותר מאינטגרל לבג.

הגדרה
-----

ההגדרה של אינטגרל הנסטוק כמעט זהה לזו של אינטגרל רימן (ולכן פשוטה בהרבה מזו של אינטגרל לבג), ונקבעת כך:

תהי פונקציה ממשית {\displaystyle f:[a,b]\to \mathbb {R} } ותהי P חלוקה מסומנת של הקטע {\displaystyle [a,b]}, נניח:

{\displaystyle a=u\_{0}<u\_{1}<\cdots <u\_{n}=b,\ \ t\_{i}\in [u\_{i-1},u\_{i}]}

נגדיר את סכום רימן של החלוקה להיות:
{\displaystyle \sum \_{P}f=\sum \_{i=1}^{n}(u\_{i}-u\_{i-1})f(t\_{i})}

I הוא ערך האינטגרל של f בקטע, אם ורק אם לכל {\displaystyle \,\varepsilon \in \mathbb {R} ^{+}\ } קיימת פונקציה {\displaystyle \delta :\mathbb {R} \rightarrow \mathbb {R} ^{+}} כך שלכל חלוקה מסומנת P המקיימת

{\displaystyle \forall i:\ \ u\_{i}-u\_{i-1}<\delta (t\_{i})},
מתקיים:

{\displaystyle {\Big \vert }\sum \_{P}f-I{\Big \vert }<\varepsilon .}
ואז נגיד גם ש-f אינטגרבילית בקטע לפי הנסטוק.

תכונות
------

קל לראות שהגדרה זו כמעט זהה לזו של אינטגרל רימן, למעשה אם דורשים שהפונקציה \ \delta , תהיה קבועה, מקבלים את אינטגרל רימן כפי שהוא. מה שמראה בקלות שכל פונקציה שאינטגרבילית לפי רימן אינטגרבילית לפי הנסטוק (נקח דלתא כפונקציה קבועה).

ניתן להראות גם שאין צורך בהגדרה מיוחדת ל"אינטגרלים לא אמיתיים" בקטע סופי - כל פונקציה אינטגרבילית (באופן לא אמיתי) לפי רימן בקטע, אינטגרבילית (כרגיל, לא באופן מיוחד) לפי הנסטוק, וערך האינטגרלים זהה.

מעבר לכך - הגדרה זו גם מכלילה את זו של אינטגרל לבג. למעשה - פונקציה אינטגרבילית לבג אם ורק אם היא אינטגרבילית לפי הנסטוק וגם הרכבת הערך המוחלט עליה אינטגרבילית לפי הנסטוק.

תכונה חשובה נוספת של אינטגרל הנסטוק הוא הקשר למשפט היסודי של החשבון האינפינטסימלי:

תהי פונקציה f גזירה בכל מקום ב-{\displaystyle [a,b]} אז מתקיים

{\displaystyle f(x)-f(a)=\int \_{a}^{x}f'(t)\,dt.}

קישורים חיצוניים
----------------

* אינטגרל הנסטוק, באתר MathWorld (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph1113857

 |
**מלכוס** (ביוונית: Μάλχος) היה היסטוריון ביזנטי מהעיר פילדלפיה (רבת עמון), שחי בשלהי המאה ה-5 לספירה. על פי הסודא, מלכוס היה ביזנטי (כלומר מקונסטנטינופוליס); אך פוטיוס קובע כי הוא היה יליד פילדלפיה; רבה הקדומה בארץ עמון, מזרחית לנהר הירדן.

מלכוס ככל הנראה עסק במקצועו כרטוריקן או סופיסט בקונסטנטינופוליס. על פי הסודא, הוא כתב היסטוריה המשתרעת מתקופת שלטונו של קונסטנטינוס הראשון ועד לזו של אנסטסיוס הראשון; אולם היצירה בשבעה ספרים, שפוטיוס מסר עליה (ביבליותקה, קודקס 78), ושלה הוא נותן את הכותרת "ביזנטיאקה" (Βυζαντιακά), כללה רק את התקופה מהמחלה הסופית של הקיסר המזרחי לאון הראשון (שנת 473 או 474), ועד למותו של יוליוס נפוס, קיסר המערב (שנת 480). ההנחה היא שזה היה קטע מהיצירה שהוזכרה על ידי הסודא, או עותק קטוע: העובדה שהיא לא הייתה שלמה נאמרה על ידי פוטיוס עצמו, שאומר שתחילת הספר הראשון מבין שבעת הספרים הראתה שהמחבר כבר כתב כמה חלקים קודמים, ושסיום הספר השביעי הראה את כוונתו להמשיך אותו הלאה, אם יחיה.

כמה חוקרים, ביניהם ולסיוס (Valesius, אנרי ולואה (אנ')), חשבו שהחיבור ההיסטורי של מלכוס התחיל עם מחלתו של לאון, ושהוא היה ממשיכו של פריסקוס, שחיבורו ההיסטורי ככל הנראה הסתיים בנקודה זו. ברתולד גאורג ניבור שיער שצירוף מקרים זה נבע מכך שפוטיוס הכיר רק חלק מיצירתו של מלכוס, שהוכנס לקטנה (אנ') (פרשנות מקראית) היסטורית כלשהי לאחר חיבורו של פריסקוס; או שתולדות התקופה הקודמת ניתנה על ידי מלכוס בחיבור אחר. הסודא מתייחס לחיבור בכל היקפו; ייתכן שהוא פורסם בחלקים בזה אחר זה, ופוטיוס ככל הנראה הכיר רק חלק אחד.

פוטיוס משבח את סגנונו של מלכוס כמודל של יצירה היסטורית; טהור, נקי מעודפים מיותרים ומורכב ממילים וביטויים שנבחרו היטב. הוא מציין גם את מעמדו הרם כרטוריקן, ואומר שהוא גילה אהדה לנצרות; קביעה שנחשבה שאינה עולה בקנה אחד עם השבחים לפילוסוף הפגאני פמפרפיוס (אנ'). יצירותיו של מלכוס אבדו, מלבד החלקים הכלולים בקטעי היסטוריה של קונסטנטינוס השביעי, וכמה קטעים בסודא.

הערות שוליים
------------

1. 1 2 3 4 5 6 7  William Smith, **Dictionary of Greek and Roman Biography and Mythology** (1870), "Malchus" (4), p. 907
2. 1 2  William Smith, **Dictionary of Greek and Roman Biography and Mythology** (1870), "Malchus" (4), p. 908

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007264940005171
* BnF: cb11984371t (data)
* GND: 100952755
* ICCU: UBOV109613
* ISNI: 0000 0000 9034 2602
* LCCN: n84019671
* NSK: 000133718
* NTA: 070048894
* RERO: 02-A012324845
* SUDOC: 02790153X
* VcBA: 495/35281
* VIAF: 131864982
* WorldCat: lccn-n84019671

 |
**האגודה האמריקאית לצפרות** (**ABA**) הוא ארגון ללא כוונת רווח המיועד לאנשים המעוניינים לצפות בציפורים בצורה מאורגנת. החברות באגודה פתוחה לכל, אך בפועל רוב חברי האגודה, הם חוקרים, המתמחים בזיהוי מיני ציפורים נדירות, המפרסמים, את ממצאיהם באמצעות האגודה.

בשנים האחרונות החלה האגודה לעסוק גם בשימור.

האגודה תומכת בצפרות תחרותית, בכך שהיא מעודדת את חבריה, להציג את מספר המינים שהם צפו בהם במהלך חייהם, במשך שנה אחת וביום אחד. האגודה מפרסמת את התוצאות בטבלאות על פי האזורים השונים.

מפרסומי האגודה
--------------

* *Birding* - דו-ירחון.
* *North American Birds* - כתב עת עונתי המציג עדויות של צפרים, על חיי ציפורים בצפון אמריקה.
* *Winging It* - ידיעון דו-חודשי בענייני צפרות.
* *A Bird's-Eye View* - ידיעון בענייני צפרות, המיועד לבני נוער.

ABA ניסחה את "קוד האתיקה של הצפרות" להגנה על ציפורים, על הסביבה ועל שטחים פרטיים ובעליהם, מלהיטות יתר של צפרים. בהתאם לקוד זה מציעה האגודה תוכניות חונכות לצפרים, המיועדות לצעירים ומבוגרים כאחד.

כדי לממן את פעולותיה ההתנדבותיות, הקימה האגודה חברת בת בשם **ABA Sales**, ובאמצעותה היא מוכרת לציבור ציוד צפרות כגון ספרי הדרכה, משקפות ועוד.

קישורים חיצוניים
----------------

* 

* אתר האינטרנט הרשמי של האגודה האמריקאית לצפרות (באנגלית)
* האגודה האמריקאית לצפרות, ברשת החברתית פייסבוק

* האגודה האמריקאית לצפרות, ברשת החברתית טוויטר

* האגודה האמריקאית לצפרות, סרטונים בערוץ היוטיוב
* אתר חברת הבת, **ABA Sales**
שחזור של היפלוזאורוס (*Hyphalosaurus*)
**כוריסטודרה** (שם מדעי: **Choristodera**) היא סדרת זוחלים ימיים נכחדת, שהמינים המשתייכים אליה חיו בין היורה התיכון עד לתקופת המיוקן שלפני 175 עד 20 מיליון שנה. כמה חוקרים סוברים שהם התקיימו אף מסוף הטריאס. הסדרה הוגדרה בידי אדוארד קופ ב-1884, והמאובנים של המינים המשתייכים אליה התגלו באמריקה הצפונית, אירופה, אסיה, מזרח טימור ובצפון אפריקה, כשמרבית המאובנים מתוארכים במשך הקרטיקון עד האאוקן הקדום, אז הם החלו להיעלם.

בני סדרה זו היו קטנים יחסית לזוחלי ים אחרים, כשחלקם עלו על אורך של 3.5 מטרים ואחרים היו יותר קצרים ממטר אחד. במראם הם הזכירו תנינים שטוחים בעלי רגליים דקות וחרטום צר ומחודד. עם זאת מבנה הלסתות ושריון האוסטאודרם שלהם שונה מאוד מהשריון המחוזק של התנינים האמיתיים, כך שהדמיון ביניהם הוא תוצר של אבולוציה מתכנסת.

החוקרים נחלקו על שיוכם של בני הסדרה, אך מבנה עצמות הגולגולת מרמז על קירבה לאבות הארכוזאורים, מה שמשייך אותם לקבוצה ארכוזאורומורפה, בה גם הפייטוזאוריים.

מינים אלה דמו באורח חייהם אולי לגוויאליים האסייתים וחיו בקרבת ביצות או נהרות רדדים ובהם שלו בעזרת חרטומם בעל עשרות השיניים החרוטיות דגים ויצורי מים קטנים. ככל הנראה הם עלו להטיל ביצים על היבשה.

מיון
----

* סוג *Coeruleodraco*
* סוג *Cteniogenys*
* סוג *Irenosaurus*
* סוג *Khurendukhosaurus*
* סוג *Lazarussuchus*
* סוג *Pachystropheus*?

* משפחה Monjurosuchidae

* סוג *Monjurosuchus*
* סוג *Philydrosaurus*

* משפחה Hyphalosauridae

* סוג *Hyphalosaurus*
* סוג *Shokawa*

* תת-סדרה Neochoristodera
	+ משפחה Champsosauridae
		- סוג *Champsosaurus*
	+ משפחה Simoedosauridae
		- סוג קוסמודרקו (*Kosmodraco*)
		- סוג *Ikechosaurus*
		- סוג *Liaoxisaurus*
		- סוג *Simoedosaurus*
		- סוג *Tchoiria*

קישורים חיצוניים
----------------

ויקישיתוף מדיה וקבצים בנושא **כוריסטודרה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007556587905171

 |
**האגודה האמריקנית לייעוץ** (באנגלית: **American Counseling Association**, בראשי תיבות: **ACA**) היא אגודה מקצועית המייצגת את היועצים בארצות הברית. באגודה חברים כ-45 אלף יועצים ממגוון תחומי ייעוץ, ובכך היא מהווה את האגודה הגדולה בעולם ליועצים מקצועיים.

מטרתה המוצהרת של האגודה היא "להגביר את איכות החיים בחברה באמצעות קידום התפתחותם של יועצים מקצועיים, קידום מקצוע הייעוץ, ושימוש במקצוע ובפרקטיקות של הייעוץ כדי לקדם כבוד כלפי יושרה וגיוון אנושי".

האגודה נוסדה בשנת 1952 בשם "American Personnel and Guidance Association" ‏(APGA), כמיזוג של ארבע אגודות מקצועיות, שעסקו בהדרכה מקצועית, הדרכה וייעוץ, הדרכת מורים וסגל קולג'ים. ארבע אגודות עצמאיות כינסו ועידה משותפת בלוס אנג'לס, קליפורניה: האיגוד הלאומי להדרכה תעסוקתית (NVGA), האיגוד הלאומי למאמני הדרכה ומדריכים (NAGCT), איגוד כוח האדם לתלמידים לחינוך מורים (SPATE) ואגודת כוח האדם במכללה. הם הקימו את איגוד כוח האדם וההדרכה האמריקני (APGA), לימים החליפו שמות בשנת 1983 לאיגוד האמריקני לייעוץ ופיתוח. ב -1 ביולי 1992, האגודה שינתה את שמה לאיגוד הייעוץ האמריקני (ACA) כדי לשקף את הקשר המשותף בין חברי האגודה וכדי לחזק את אחדות המטרה שלהם. ב-1983 שונה שמה של האגודה ל-"American Association of Counseling and Development" ‏(AACD), וב-1992 שונה שמה שוב, לשם הנוכחי.

הנהלת האגודה ממוקמת בעיר אלכסנדריה בווירג'יניה. בנוסף לאגודה קיימים 56 סניפים ברחבי ארצות הברית ומדינות נוספות בעולם. האגודה כוללת 19 מחלקות המתמחות בתחומי ייעוץ ספציפיים, כגון ייעוץ חינוכי, יצירתיות בייעוץ, ייעוץ בסוגיות להט"ב, סוגיות אתיות ודתיות בייעוץ, וכן ייעוץ בתחומי ממשל, בריאות הנפש, שיקום, עבריינות והתמכרות, עבודה קבוצתית, טיפול משפחתי וזוגי, התפתחות קריירה והכוונה לבחירת מקצוע, ועוד.

קישורים חיצוניים
----------------

* אתר האינטרנט הרשמי של האגודה האמריקאית לייעוץ
* האגודה האמריקאית לייעוץ, ברשת החברתית טוויטר

הערות שוליים
------------

1. ↑  מטרות האגודה, באתר ACA
2. ↑  American Counseling Association (ACA), UTRGV

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007604126405171
* ISNI: 0000 0000 9050 8705
* LCCN: n92079013
* NKC: nlk20040158420
* VIAF: 132193822
* WorldCat: lccn-n92079013

 |
**אֵת־אֲשֶׁר כָּתַבְתִּי כָּתָבְתִּי** או **מה שכתבתי, כתבתי** (בלטינית: **QUOD SCRIPSI, SCRIPSI**) הוא ביטוי לטיני. שימושו הידוע ביותר הוא של פונטיוס פילאטוס, נציב הרומאים בתקופת בית שני, שאמר את הביטוי בתגובה לכוהנים היהודים שביקשו ממנו שישנה את שכתב על הצלב של ישו, INRI – "ישו מנצרת, מלך היהודים" אל "אשר אמר אני מלך היהודים". פירוש הביטוי הוא שהדובר אמר את דבריו, ואין מה להוסיף.

פונטיוס פילטוס וישו, גבהארד פוגל, 1936.

היסטוריה
--------

הביטוי מופיע בברית החדשה ביוחנן י"ט, 20–22, כאשר ישו נשלח להצליב, פילטוס כתב את השלט שיתלה מעל ישוע על הצלב. הוא כתב את "ישוע מנצרת, מלך היהודים" בעברית (או, ככל הנראה, בארמית) לטינית, ויוונית עתיקה:

> 
> ופִילָטוֹס כָּתַב עַל לוּחַ וַיָּשֶׂם עַל הַצְּלוּב וְזֶה דְּבַר מִכְתָּבוֹ יֵשׁוּעַ הַנָּצְרִי מֶלֶךְ הַיְּהוּדִים׃ וִיהוּדִים רַבִּים קָרְאוּ אֶת הַמִּכְתָּב הַזֶּה כִּי הַמָּקוֹם אֲשֶׁר נִצְלַב שָׁם יֵשׁוּעַ קָרוֹב אֶל הָעִיר וְהַמִּכְתָּב כָּתוּב עִבְרִית וִיוָנִית וְרוֹמִית׃
> 
> 
> 
> — יוחנן י"ט, 19–20
> 

הכוהנים היהודים הביעו את התנגדותם לכך בפני פילטוס, וטענו שישו רק תבע את התואר, ושהם לא הכירו בו ככזה. לפיכך אמרו פילאטוס לא לכתוב מלך היהודים אלא "אשר אמר אני מלך היהודים." פילטוס הגיב להם באדישות ב"QUOD SCRIPSI, SCRIPSI" (במקור ביוונית: Ὃ γέγραφα γέγραφα, "הו גגראפה, גגראפה"):

> 
> אַל־נָא תִכְתֹּב מֶלֶךְ הַיְּהוּדִים כִּי אִם אֲשֶׁר אָמַר אֲנִי מֶלֶךְ הַיְּהוּדִים׃ וַיַּעַן פִּילָטוֹס וַיֹּאמַר אֵת אֲשֶׁר כָּתַבְתִּי כָּתָבְתִּי׃
> 
> 
> 
> — יוחנן, י"ט, 21–22
> 

זה התפרש על ידי הירונימוס כרמז לכותרות תהילים נ"ו ו-נ"ז, שנראה כי בוולגטה מתייחסים לכתובת שאין לשנותה.

לסירובו של פילטוס לשנות את הכתובת שני הסברים. האחד, התואם את המסורת הנוצרית, הוא שפילטוס אכן הכיר במלכותו של ישו, והשני, הביקורתי, הוא שהחלטתו של פילאטוס לראות בישו "מלך היהודים", נועדה ליצור את הבסיס המשפטי להעמדת ישו לדין, כשאשמתו – מרידה ברומאים, שהעונש בגינה הוא צליבה.

שימושים אחרים
-------------

בשנת 1306, כאשר אנרי השני מירושלים חתם על פטנט לתת את ממלכת קפריסין למושל אמלריך השני, מלך ירושלים, מרשל המקדש שליווה את אמלריק אמר על פי הדיווחים "Quod scripsi, scripsi" בבוז להנרי כאשר חתם על פָּטֶנט.

הפילוסוף עמנואל קאנט השתמש במשחק מילים על "Quod scripsi, scripsi" בתגובה למבקרים על ספרו המטפיזיקה של המידות, באמצעות המשפט "Quod scripsi, scribentes" (מה שכתבתי, אני כותב).

ראו גם
------

* INRI
* פונטיוס פילאטוס

הערות שוליים
------------

1. ↑  *The HarperCollins Study Bible*, new revised standard version, מסת"ב 0-06-065580-1, p. 2051
2. ↑  Brown, Raymond Edward (1988). *The Gospel and Epistles of John*. p. 93. ISBN 0-8146-1283-0.
3. ↑  Longland, Sabrina. "Pilate answered 'What I have written, I have written'" (PDF). Metropolitan Museum of Art. נבדק ב-2014-03-18.
4. ↑  Hill, George (2010). *A History of Cyprus*. Vol. 2 (reprint ed.). Cambridge University Press. p. 230. ISBN 978-1108020633.
5. ↑  Baumgarten, Alexander (2013). *Metaphysics: A Critical Translation with Kant's Elucidations, Selected Notes, and Related Materials*. תורגם ע"י Courtney D. Fugate; John Hymers. Bloomsbury. p. 76. ISBN 978-1-4411-9674-3.
**אוח זוטר** או **אוח מגלני** (שם מדעי: *Bubo magellanicus*) הוא מין של אוח ממשפחת הינשופיים המצוי ביערות באמריקה הדרומית ואולי גם ברכס הרי האנדים באמריקה המרכזית. בעבר הוא נחשב לתת-מין של אוח וירג'יניה הגדול אך כיום הוא נחשב למין עצמאי, בהתבסס על הגיוון הקולי והמרחק הגנטי בינו לאוח וירג'יניה.

מאפיינים
--------

אורכו 45 ס"מ והוא בעל נוצות אפורות בהירות. המקור אפור והעיניים צהובות ומעל הראש ישנם "ציצות אוזניים" אפורות. אזור הצוואר והחזה מכוסה בפסים כהים ולעיתים החלק העליון של הכנפיים מנומר בשחור. הוא דומה לאוח וירג'יניה אך בעל מקור ורגליים קצרים יותר, ציצות אוזניים צרות יותר וחזה יותר מנומר.

הוא מצוי ביערות, סוואנות, ביצות, אזורי שיחים, הרים ורמות וגם באזורים מפותחים ושדות מרעה, מבוליביה עד לצ'ילה ומערב ארגנטינה ומדרים עד לארץ האש.

זהו צייד לילי הניזון בעיקר ממכרסמים שונים אך גם מחרקים, עופות שונים, יונקים קטנים נוספים ואף מעופות דורסים קטנים יותר.

קישורים חיצוניים
----------------

ויקישיתוף מדיה וקבצים בנושא **אוח זוטר** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ITIS
* NCBI
* GBIF
 |

הערות שוליים
------------

1. ↑  אוח זוטר באתר הרשימה האדומה של IUCN
**סידני וולטר "סיד" הואר** (באנגלית: **Sidney Walter "Sid" Hoar**;‏ 28 בנובמבר 1895 - מאי 1967) היה כדורגלן אנגלי.

קריירה
------

הואר נולד בכפר ליגרייב (כיום חלק מלוטון), והצטרף למועדון לוטון טאון ב-1911. הוא היה שחקן קבוע בקבוצת הנוער של המועדון עד תחילת מלחמת העולם הראשונה, אז התגייס לצבא הבריטי ושירת בצפון צרפת. לאחר שנפגע מנשק כימי בזמן אחד הקרבות הוא הוכרז כבלתי כשיר ללוחמה, וגם המשך קריירת הכדורגל שלו היה בספק. אולם, הוא הצליח להחלים באופן מלא וחזר ללוטון טאון בסיום המלחמה, אז עבר לשחק בעמדת הקיצוני. הואר השתתף ביותר מ-150 משחקים של לוטון במסגרת הליגה השלישית הדרומית בין 1919 ל-1924.

בשלהי 1924 הוא הצטרף לארסנל תמורת סכום של 3,000 לירות שטרלינג, וערך את הופעת הבכורה שלו (מתוך 19 משחקים בסך הכל באותה עונה) במשחק מול קארדיף סיטי ב-29 בנובמבר 1924. הוא שיחק בעיקר בצד הימני או השמאלי של מערך המשחק, אך לאחר הגעתו של ג'ו האלם ב-1926 הוא הודח מההרכב הראשון ואת רוב עונת 1926/1927 העביר על ספסל המחליפים. הואר הצליח לחזור להרכב לקראת סוף העונה, ותפס את מקומו של סם היידן בעמדת הקשר השמאלי. אף על פי שנפצע במשחק האחרון של העונה (מול אסטון וילה) הוא היה כשיר על מנת להשתתף במשחק גמר גביע ה-FA מול קארדיף סיטי; המשחק הסתיים בהפסד של ארסנל כתוצאה מטעותו של השוער דן לואיס.

הואר המשיך לשחק בעמדת הקשר השמאלי של ארסנל במשך עונה נוספת, ובעונת 1927/1928 הבקיע תשעה שערים והחמיץ ארבעה משחקים בלבד. בעונתו האחרונה במועדון הוחתם שחקן נבחרת ויילס צ'ארלי ג'ונס, ובעונת 1928/1929 השתתף הואר בשישה משחקים בלבד. הוא עזב את ארסנל בספטמבר 1929 על מנת להצטרף לקלפטון אוריינט תמורת 1,000 לירות שטרלינג. הוא השתתף ב-117 משחקים במדי ארסנל, והבקיע בהם 18 שערים. הוא שיחק באוריינט במשך עונה אחת, ופרש מכדורגל בקיץ 1930.

לקריאה נוספת
------------

* ג'ף האריס וטוני הוג, Arsenal Who's Who,‏ Independent UK Sports,‏ 1995 (מסת"ב 1-899429-03-4)
**מונקאליירי** (באיטלקית: **Moncalieri**) היא עיר בנפת טורינו שבמחוז פיימונטה שבאיטליה. העיר שוכנת במרחק 8 ק"מ ממרכז העיר טורינו. מונקאליירי ידועה בזכות המצודה שלה שנבנתה במאה ה-12 והורחבה במאה ה-15 ובהמשך הייתה למעון החביב על ויטוריו אמנואלה השני, מלך איטליה ועל בתו מריה קלוטילדה. המצודה היא אחת מהמעונות המלכותיים של בית סבויה שהוכרזו כאתר מורשת עולמית על ידי ארגון אונסק"ו בשנת 1997.

היסטוריה
--------

מונקאליירי נוסדה ב-1228 על ידי תושבים מטסטונה (Testona), כיום אחד מפרברי העיר, כמקום מפלט מההתקפות שספגו מהעיר קיירי (Chieri). הגישה הקלה לנהר הפו והגשר שהיא חלשה עליו, גרמו לפריחה מסוימת של העיר שנעשתה "עיר חופשית" והיא הייתה למשכנם של כמה מנזרים.

במאה ה-17 הפכה מונקאליירי לנחלתו של בית סבויה והמצודה של העיר שימשה אותם כמעון הקיץ. במהלך איחוד איטליה נחתמה ב-1849 הצהרת מונקאליירי שבה הוכרז ויטוריו אמנואלה השני כיורשו של אביו והוכרז על הסכם שלום עם האימפריה האוסטרית. כיום מונקאליירי היא מרכז לתעשיות טכנולוגיות מתקדמות.

אתרים חשובים
------------

המצודה היא אחד מהמעונות של בית סבויה שהוכרזו כאתר מורשת עולמית. מאז 1919 היא משמשת כבסיס הדרכה של הקרביניירי, אחת מהזרועות של הכוחות המזוינים של איטליה.

בסמוך למצודה, משתרעת כיכר ויטוריו אמנואלה השני שהייתה בעבר מרכז חיי העיר. הכיכר רוצפה בשנת 1825 והמזרקה עם הפסל בדמותו של נפטון (Il Saturnio) נמצאת בחלקה העליון של הכיכר המשופעת. מסיבות אסתטיות ומעשיות המזרקה הועברה כמה פעמים ממקום למקום. מעבר צר מחבר את הכיכר למוסד החינוכי (Real Collegio Carlo ) שבו למדו בני האצולה. כיום שוכנת במקום מכללת קארלו אלברטו (Collegio Carlo Alberto), הפועלת בחסות אוניברסיטת טורינו ובה קיימת פעילות מחקר והוראה בתחומי המשפטים, הכלכלה ומדעי המדינה.

הכנסייה הגותית של סנטה מריה דלה סקאלה (Santa Maria della Scala), משכנת את שרידיו של הפטרון המקומי של העיר.

ערים תאומות
-----------

* גרמניהגרמניה באדן-באדן, גרמניה
* יווןיוון אגרירופולי (אנ'), יוון

קישורים חיצוניים
----------------

ויקישיתוף מדיה וקבצים בנושא **מונקאליירי** בוויקישיתוף
* 

* אתר האינטרנט הרשמי של מונקאליירי
* מונקאליירי, באתר אנציקלופדיה בריטניקה (באנגלית)

הערות שוליים
------------



|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007531072905171
* GND: 4298653-9
* MusicBrainz: 680fceba-4d7f-42e3-b0e5-a71233832012
* NKC: ge1019481
* VIAF: 146851159
* WorldCat: lccn-n93044190

 |